Oficiālais Vēstnesis L 013 , 20/01/2004 Lpp. 0032 - 0033



Komisijas Lēmums (2003. gada 23. decembris), ar ko groza Lēmumu 2003/467/EK attiecībā uz paziņojumu par to, ka noteiktas Itālijas provinces ir brīvas no govju brucelozes un govju enzootiskās leikozes (izziņots ar dokumenta numuru C(2003) 5063) (Dokuments attiecas uz EEZ) (2004/63/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par veselības problēmām, kas ietekmē Kopienas iekšējo tirdzniecību ar liellopiem un cūkām [1], un jo īpaši tās A pielikuma II daļas 7. punktu un D pielikuma I daļas E punktu, tā kā: (1) Saraksti ar dalībvalstu reģioniem, kas izsludināti kā brīvi no govju brucelozes un govju enzootiskās leikozes, ir noteikti Komisijas 2003. gada 25. jūnija Lēmumā 2003/467/EK, ar ko nosaka no tuberkolozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem [2]. (2) Itālija ir iesniegusi Komisijai dokumentus, kas pierāda atbilstību attiecīgajiem nosacījumiem, kuri paredzēti Direktīvā 64/432/EEK, attiecībā uz Kremonas, Lodi un Pāvijas provincēm Lombardijas reģionā, lai minētās provinces attiecībā uz liellopu ganāmpulkiem varētu izsludināt par oficiāli brīvām no brucelozes. (3) Itālija ir iesniegusi Komisijai arī dokumentus, kas pierāda atbilstību attiecīgajiem nosacījumiem, kuri paredzēti Direktīvā 64/432/EEK, attiecībā uz Milānas, Lodi un Kremonas provincēm Lombardijas reģionā un Areco, Firences, Groseto, Livorno, Lukas, Pizas, Pistoijas, Prato provincēm un Sjenu Toskānas reģionā, lai attiecībā uz liellopu ganāmpulkiem šīs provinces varētu izsludināt par oficiāli brīvām no govju enzootiskās leikozes. (4) Pēc Itālijas iesniegto dokumentu izvērtēšanas Kremonas, Lodi un Pāvijas provinces Lombardijas reģionā jāizsludina par oficiāli brīvām no govju brucelozes, bet Milānas, Lodi un Kremonas provinces Lombardijas reģionā un Areco, Firences, Groseto, Livorno, Lukas, Pizas, Pistoijas, Prato provinces un Sjena Toskānas reģionā jāizsludina par oficiāli brīvām no govju enzootiskās leikozes. (5) Tādēļ attiecīgi jāgroza Lēmums 2003/467/EK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Saskaņā ar šī lēmuma pielikumu groza Lēmuma 2003/467/EK II un III pielikumu. 2. pants Šis lēmums ir adresēts dalībvalstīm. Briselē, 2003. gada 23. decembrī Komisijas vārdā — Komisijas loceklis David Byrne [1] OV 121, 29.7.1964., 1977./64. lpp. Direktīvā jaunākie grozījumi izdarīti ar 2003. gada Pievienošanās aktu. [2] OV L 156, 25.6.2003., 74. lpp. -------------------------------------------------- PIELIKUMS Lēmuma 2003/467/EK II un III pielikumu groza šādi. 1. II pielikuma 2. nodaļu aizstāj ar šādu nodaļu: "2. NODAĻA NO BRUCELOZES OFICIĀLI BRĪVIE REĢIONI DALĪBVALSTĪS Itālijā: - Emīlijas-Romanjas reģions: Boloņas, Ferrāras, Forli-Čezenas, Modenas, Parmas, Pjačencas, Ravennas, Redžo Emīlijas, Rimini provinces, - Lombardijas reģions: Bergāmo, Komo, Kremonas, Leko, Lodi, Mantujas, Pāvijas, Sondrio, Varēzes provinces, - Marke reģions: Askoli Pičeno province, - Sardīnijas reģions: Kaljāri, Nuoro, Oristāno, Sasāri provinces, - Trentīno-Alto Adidže reģions: Bolcāno, Trento provinces. Portugālē: - Azoru salu autonomais apgabals. Piko, Grasjosas, Floresas, Korvo salas. Apvienotajā Karalistē: - Lielbritānijā: Anglija, Skotija, Velsa." 2. III pielikuma 2. nodaļu aizstāj ar šādu nodaļu: "2. NODAĻA NO GOVJU ENZOOTISKĀS LEIKOZES OFICIĀLI BRĪVIE REĢIONI DALĪBVALSTĪS Itālijā: - Emīlijas-Romanjas reģions: Boloņas, Ferrāras, Forli-Čezenas, Modenas, Parmas, Pjačencas, Ravennas, Redžo Emīlijas, Rimini provinces, - Lombardijas reģions: Bergāmo, Brešas, Komo, Kremonas, Leko, Lodi, Mantujas, Milānas, Sondrio, Varēzes provinces, - Marke reģions: Askoli Pičeno province, - Toskānas reģions: Areco, Firences, Groseto, Livorno, Lukas, Pizas, Pistoijas, Prato, Sjenas provinces, - Trentīno-Alto Adidže reģions: Bolcano, Trento provinces, - Valledaostas reģions: Aostas province." --------------------------------------------------